Էնդա Սթիվենս

**Էնդա Ջոն Սթիվենս** (, ), իռլանդացի ֆուտբոլիստ, «Սթոք Սիթի» ակումբի և Իռլանդիայի ազգային հավաքականի ձախ պաշտպան։

## Ակումբային կարիրեա
Դուբլինում ծնված Էնդա Սթիվենսը սկսել է ֆուտբոլ խաղալ տեղի «Չերի Օրչարդ» ակումբում։ Զուգահեռաբար խաղացել է կելտական ֆուտբոլ: 2006-2008 թվականներին խաղացել է «Դուբլինի համալսարանական քոլեջ» ակումբում։ 2008 թվականի վերջին ակումբը ազատ է արձակվել նրան, որից հետո փորձաշրջան է անցել անգլիական «Նոթինգհեմ Ֆորեստ», «Հալ Սիթի», «Սթոքպորտ Քաունթի» և «Յովիլ Թաուն» ակումբներում, սակայն պայմանագիր է կնքել իռլանդական «Սենթ Պատրիքս Ատլետիկի» հետ։ Այդ ժամանակ հանդես է եկել կենտրոնական կամ ձախ պաշտպանի դիրքերում։ 2009 թվականի մարտին «Կորկ Սիթիի» դեմ խաղում տեղի է ունեցել նրա պրոֆեսիոնալ նորամուտը ակումբում: Շուտով դարձել է մեկնարկային կազմի խաղացող՝ ամրապնդվելով ձախ պաշտպանի դիրքում:  ՈՒԵՖԱ-ի Եվրոպա լիգայի 2009/10 մրցաշրջանի որակավորման փուլի և փլեյ-օֆֆ փուլի շրջանակներում անցկացրել է 6 հանդիպում:

2009 թվականի դեկտեմբերին պայմանագիր է կնքել իռլանդական «Շեմրոկ Ռովերս» ակումբի հետ: 2010 թվականի մարտի 21-ին «Դանդոլկի» դեմ խաղում նորամուտnւն է նշել առաջնությունում  «Ռովերսի» կազմում:  2010 և 2011 թվականներին օգնել է թիմին նվաճել չեմպիոնական տիտղոսներ: 2011/12 մրցաշրջանում «Շեմրոկ Ռովերսը» պատմության մեջ առաջին անգամ մասնակցել է Եվրոպա լիգայի խմբային փուլի բոլոր 6 հանդիպումներին: 2011 թվականին Իռլանդիայի պրոֆեսիոնալ ֆուտբոլիստների ասոցիացիայի (PFAI Young Player of the Year) կողմից ստացել է Իռլանդիայի տարվա լավագույն երիտասարդ խաղացող մրցանակը։

2011 թվականի օգոստոսի 31-ին դարձել է անգլիական «Աստոն Վիլլա» ակումբի խաղացող՝ բիրմինգհեմյան թիմի հետ կնքելով եռամյա պայմանագիր։ Պայմանագրի պայմանների համաձայն՝ մնացել է «Շեմրոկ Ռովերսում» մինչև 2011 թվականի վերջ որպեսզի օգնի իռլանդական ակումբին իր եվրոգավաթային արշավում: 2012 թվականի հունվարի 3-ից «Աստոն Վիլլան» հայտարարել է, որ Սթիվենսը միանում է բիրմինգհեմյան թիմին այն բանից հետո, երբ «Ռովերսը» դուրս է մնացել Եվրոպայի լիգայի համար պայքարից: Առաջին կես տարին իռլանդացին անցկացրել է «Վիլլայի» պահեստային թիմում։ 2012 թվականի օգոստոսի 28-ին «Աստոն Վիլլայի» հիմնական կազմում նորամուտն է նշել «Տրանմիր Ռովերսի» դեմ Ֆուտբոլային լիգայի գավաթի խաղում: 2012 թվականի նոյեմբերի 3-ին իռլանդացի պաշտպանը «Սանդերլենդի» դեմ խաղում նորամուտն է նշել Անգլիայի Պրեմիեր լիգայում՝ 72-րդ րոպեին փոխարինելով Էրիկ Լիհային: Մեկ շաբաթ անց Սթիվենսն առաջին անգամ մեկնարկեց Պրեմիեր լիգայում Վիլլայի կազմում՝ ընդդեմ «Մանչեսթեր Յունայթեդի»: 2012/13 մրցաշրջանում Պրեմիեր լիգայում «Վիլլայի» կազմում անցկացրել է 7 հանդիպում:

2013-2015 թվականներին, լինելով «Աստոն Վիլլայի» խաղացող, վարձավճարով հանդես է եկել «Նոթս Քաունթիում», «Դոնկաստեր Ռովերսում» (երկու անգամ) և «Նորթհեմփթոն Թաունում»։

2015 թվականի հունիսի 15-ին երկամյա պայմանագիր է կնքել «Պորտսմութի» հետ։ Ակումբում անցկացրել է երկու մրցաշրջան՝ Լիգա 2-ի շրջանակներում անցկացնելով 90 հանդիպում։ 2017 թվականի ապրիլին ընդգրկվել է անգլիական ֆուտբոլային լիգայի «Տարվա խորհրդանշական հավաքականում»:

2017 թվականի մայիսին իռլանդացին տեղափոխվել է «Շեֆիլդ Յունայթեդ»՝ ակումբի հետ կնքելով եռամյա պայմանագիր: 2018/19 մրցաշրջանում օգնել է «սեպերին» Չեմպիոնշիփում գրավել երկրորդ տեղը՝ 12 տարվա բացակայությունից հետո ապահովելով վերադարձը Պրեմիեր լիգա:

2023 թվականի հուլիսին մեկամյա պայմանագիր է կնքել «Սթոք Սիթիի» հետ:

## Կարերիա հավաքականում
2011 թվականին նորամուտն է նշել Իռլանդիայի մինչև 21 տարեկանների հավաքականի կազմում։ 2018 թվականից հանդես է եկել Իռլանդիայի գլխավոր հավաքականում։

## Ձեռքբերումներ
### Թիմային ձեռքբերումներ

; Շեմրոկ Ռովերս

* Իռլանդիայի չեմպիոն՝ 2010, 2011
* Setanta Sports գավաթի գավաթակիր՝ 2011

; Պորտսմութ

* Լիգա 2-ի հաղթող՝ 2016/17

; Շեֆիլդ Յունայթեդ

* Երկրորդ տեղ Չեմպիոնշիփում (մուտք Պրեմիեր լիգա)՝ 2018/19

### Անձնական ձեռքբերումներ
* Իռլանդիայի պրոֆեսիոնալ ֆուտբոլիստների ասոցիացիայի վարկածով տարվա երիտասարդ ֆուտբոլիստ՝ 2011
* Անգլիայի ֆուտբոլային լիգայի «տարվա թիմերի» անդամ՝ 2016/17
* Ֆուտբոլի պրոֆեսիոնալ ասոցացիայի վարկածով Լիգա 2-ի «տարվա թիմերի» անդամ՝ 2016/17

## Ծանոթագրություններ

## Արտաքին հղումներ
* Профиль на официальном сайте «Шеффилд Юнайтед» 
* Профиль на сайте Футбольной ассоциации Ирландии 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Նոթս Կաունտիի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սթոք Սիթիի ֆուտբոլիստներ